Apke bimari ka ilaj sirf or sirf seven ways herbal solution ke paas. – Aal-e-Qutub Aal-e-Syed Abdullah Shah Ghazi
Apke bimari ka ilaj sirf or sirf seven ways herbal solution ke paas.
Next postManqabat Shaan e khandan e Sil Ekisodo 24 | Beibele Inthaneteng | Phetolelo ya Lefase le Lefsa
24 Modimo a bolela le Moshe a re: “Rotogela mono go nna Jehofa, wena le Arone, Nadaba, Abihu+ gotee le ba masomešupa+ go banna ba bagolo ba Isiraele gomme le khuname le sa le kgole.
2 Wena Moshe o batamele o nnoši go nna Jehofa; eupša bona ba se batamele, e bile setšhaba se se ke sa rotoga le wena.”+
3 Ke moka Moshe a tla a laodišetša setšhaba mantšu ka moka a Jehofa le dikahlolo ka moka,+ gomme setšhaba sa bolela ka lentšu letee sa re: “Mantšu ohle ao Jehofa a a boletšego re ikemišeditše go a dira.”+
4 Ka gona Moshe a ngwala mantšu ohle a Jehofa.+ Ke moka a tsoga ka masa a aga aletare thitong ya thaba, a aga le dikokwane tše lesomepedi tšeo di emelago meloko e lesomepedi ya Isiraele.+
5 Ka morago ga moo a romela masogana go tšwa go bana ba Isiraele gomme a iša dibego tša go fišwa a ba a hlaba dipoo gore e be dihlabelo tša mohlakanelwa+ go Jehofa.
6 Ke moka Moshe a tšea karolo e nngwe ya madi ao a e tšhela ka meruswing+ gomme karolo e šetšego ya madi yeo e lekanago le yela a e foketša godimo ga aletare.+
7 Mafelelong a tšea puku ya kgwerano+ a e balela setšhaba se mo file ditsebe.+ Sona sa re: “Tšohle tšeo Jehofa a di boletšego re ikemišeditše go di dira gomme ra di kwa.”+
8 Ka gona Moshe a tšea madi ale a ka meruswing a foketša setšhaba ka ona+ gomme a re: “A ke madi a kgwerano+ yeo Jehofa a e dirilego le lena ka go dumelelana le mantšu ka moka a le sa tšwago go a kwa.”
9 Moshe le Arone, Nadaba, Abihu le ba masomešupa go banna ba bagolo ba Isiraele ba rotoga,
10 ba bona Modimo wa Isiraele.+ Ka tlase ga dinao tša gagwe go be go na le selo se se swanago le seo se dirilwego ka maswika a bitšwago safire le seo se sekilego go etša magodimo.+
11 Modimo a se ntšhe seatla sa gagwe go lwa le banna ba go tsebega gare ga bana ba Isiraele,+ eupša ba bona pono ya Modimo wa therešo+ gomme ba ja ba ba ba nwa.+
12 Jehofa bjale a re go Moshe: “Rotogela mono go nna thabeng o dule gona, ka gobane ke nyaka go go nea diphaphathi tša maswika le molao le taelo yeo ke tlago go e ngwala e le gore ke rute setšhaba.”+
13 Ka gona Moshe le Joshua modiredi wa gagwe ba ema gomme Moshe a rotogela thabeng ya Modimo wa therešo.+
14 Eupša o be a boditše banna ba bagolo bale a re: “Lena re leteleng mo go fihlela re boa.+ Tsebang gore Arone le Huru+ ba tla šala le lena. Mang le mang yo a nago le taba a ye go bona.”+
15 Ka go re’alo Moshe a rotogela thabeng ge leru le e apešitše.+
16 Letago la Jehofa+ la dula Thabeng ya Sinai+ gomme ya dula e apešitšwe ke leru ka matšatši a tshelelago. Mafelelong ka letšatši la bošupa Modimo a bitša Moshe a le lerung.+
17 Mahlong a bana ba Isiraele pono yeo ya letago la Jehofa e be e le bjalo ka mollo o tukago+ ntlheng ya thaba.
18 Ke moka Moshe a tsena ka gare ga leru a rotogela thabeng.+ Moshe a dula moo thabeng matšatši a masomenne le mašego a masomenne.+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D24%26wtlocale%3DSE%26srcid=share⊂ject=Bala Beibele Inthaneteng